Apstiprināts

Ar Ogres novada pašvaldības domes

19.05.2016. lēmumu (protokols Nr.\_\_; \_\_.§)

 **Latvāņu izplatības ierobežošanas pasākumu organizatoriskais plāns Ogres novadā 2016. - 2021. gadam.**

1. Pašvaldība var kopīgi organizēt latvāņa izplatības ierobežošanas pasākumus, ja ar latvāni invadētā teritorija veido vienlaidu audzi starp attiecīgām pašvaldībām.
2. Latvāņa izplatības pasākumus zemes vienībā nodrošina ar latvāni invadētā īpašuma valdītājs vai pašvaldība, līdz pilnīgai audzes iznīcināšanai.
3. Ar latvāni invadētā īpašuma valdītājs uzrauga, aizpilda un 20 gadus glabā veikto latvāņu izplatības ierobežošanas pasākumu uzskaites žurnālu – 1. pielikums.
4. Ar latvāni invadētās teritorijas uzraudzības laiks no 1. jūlija līdz 1. septembrim.
5. Ja ar latvāni invadētajā teritorijā valdītājam piederošajā zemes vienībā ir konstatēts latvāņa augs ar izveidojušos ziedkopu, tiek uzskatīts, ka latvāņa izplatības ierobežošanas pasākumi nav veikti.
6. Ja persona, tam piederošā īpašumā, nav veikusi latvāņa ierobežošanas pasākumus, tad pašvaldība nākamā kalendārā gada laikā organizē to ierobežošanas pasākumus, pirms tam rakstiski informējot. Pašvaldības izvēlēta persona, kurai ir attiecīgs aprīkojums veic latvāņa ierobežošanu ar izvēlētu metodi. Pašvaldība izsniedz zemes īpašniekam rēķinu par veiktajiem darbiem.
7. Ar latvāni invadēto zemes vienību kadastru apzīmējumi (saskaņā ar Kultūraugu uzraudzības valsts informācijas sistēmas datiem) un adrese - 2. pielikumā, publiski pieejama informācija.
8. Latvāņa izplatības ierobežošanas pasākumu veikšanas kalendārais grafiks - 3. pielikumā, publiska pieejama informācija.
9. Informācija par personu (juridiskas personas nosaukumu(firmu), reģistrācijas numuru Uzņēmuma reģistrā un juridisko adresi vai fiziskas personas vārdu un uzvārdu, personas kodu un dzīvesvietu) un Informācija par latvāņa izplatības ierobežošanas pasākumu veicēju(juridiskās personas nosaukumu(firmu), reģistrācijas numuru Uzņēmumu reģistrā un juridisko adresi vai fiziskas personas vārdu un uzvārdu, personas kodu un dzīvesvietu) – 4.pielikums, ierobežotas pieejamības informācijas saraksts.
10. Līdz katra nākamā kalendārā gada 1. aprīlim tiek papildināti un publicēti latvāņu izplatības ierobežošanas plāna pielikumi, ja ir uzraudzības rezultāti vai Kultūraugu uzraudzības valsts informācijas sistēmā tiek konstatētas jaunas ar latvāni invadētas zemes vienības.

Domes priekšsēdētājs A.Mangulis